stanford-oval/wikipedia huggingface dataset:
พ.ศ. 2021

| --- | --- |
ศตวรรษ::  14  15  16
ปี::  2018  2019  2020  2021  2022  2023  2024
| --- | --- |
ปฏิทินสุริยคติไทย: 2021
ปฏิทินกริกอเรียน: 1478 MCDLXXVIII
Ab urbe condita: 2231
ปฏิทินอาร์มีเนีย: 927 ԹՎ ՋԻԷ
ปฏิทินอัสซีเรีย: 6228
ปฏิทินบาไฮ: −366 – −365
ปฏิทินเบงกอล: 885
ปฏิทินเบอร์เบอร์: 2428
ปีในรัชกาลอังกฤษ: 17 Edw. 4 – 18 Edw. 4
พุทธศักราช: 2022
ปฏิทินพม่า: 840
ปฏิทินไบแซนไทน์: 6986–6987
ปฏิทินจีน: 丁酉年 (ระกาธาตุไฟ) 4174 หรือ 4114     — ถึง — 戊戌年 (จอธาตุดิน) 4175 หรือ 4115
ปฏิทินคอปติก: 1194–1195
ปฏิทินดิสคอร์เดีย: 2644
ปฏิทินเอธิโอเปีย: 1470–1471
ปฏิทินฮีบรู: 5238–5239
ปฏิทินฮินดู: 
 - วิกรมสมวัต: 1534–1535
 - ศกสมวัต: 1400–1401
 - กลียุค: 4579–4580
ปฏิทินโฮโลซีน: 11478
ปฏิทินอิกโบ: 478–479
ปฏิทินอิหร่าน: 856–857
ปฏิทินอิสลาม: 882–883
ปฏิทินญี่ปุ่น: บุมเม 10 (文明１０年)
ปฏิทินจูเช: N/A
ปฏิทินจูเลียน: 1478 MCDLXXVIII
ปฏิทินเกาหลี: 3811
ปฏิทินหมินกั๋ว: 434 ก่อน ROC 民前434年
กล่องนี้:  ดู คุย แก้
พุทธศักราช 2021 ใกล้เคียงกับ
เมษายน ค.ศ. 1478 - มีนาคม ค.ศ. 1479
ค.ศ. 1478 เป็นปีปกติสุรทินที่วันแรกเป็นวันพฤหัสบดีตามปฏิทินจูเลียน
ค.ศ. 1479 เป็นปีปกติสุรทินที่วันแรกเป็นวันศุกร์ตามปฏิทินจูเลียน
มหาศักราช 1400
ปีจอ สัมฤทธิศก จุลศักราช 840 (วันที่ 29 มีนาคม เป็นวันเถลิงศก)
ผู้นำ

พระมหากษัตริย์แห่งอาณาจักรอยุธยา: สมเด็จพระบรมไตรโลกนาถ (พ.ศ. 1991-2031)
พระมหากษัตริย์แห่งอาณาจักรล้านนา: พระเจ้าติโลกราช (พ.ศ. 1984-2030)
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2021
เหตุการณ์ > มกราคม–ธันวาคม

14 มกราคม – นอฟโกรอดยอมจำนนต่ออีวานที่ 3 เจ้าชายแห่งมอสโก
15 มกราคม – ริชาร์ดแห่งชรูว์สบรี ดยุกแห่งยอร์กสมรสกับแอนน์ เดอ โมวเบย์ เคาน์ติสแห่งนอร์ฟอล์กที่ 8
18 กุมภาพันธ์ – จอร์จ แพลนแทเจเนต ดยุกแห่งแคลเรนซ์ที่ 1 ถูกตัดสินให้มีความผิดฐานกบฏต่อพระเจ้าเอ็ดเวิร์ดที่ 4 แห่งอังกฤษ พระเชษฐา แล้วประหารชีวิตเป็นการส่วนตัวในหอคอยลอนดอน
26 เมษายน – ตระกูลปัซซีโจมตีโลเรนโซ เด เมดีชี และสังหารจูลิอาโนในช่วงพิธีมิสซาในอาสนวิหารฟลอเรนซ์
14 พฤษภาคม – เริ่มต้นการล้อมชกอเดอร์ ประเทศแอลเบเนีย
1 พฤศจิกายน – เริ่มต้นการไต่สวนศรัทธาของสเปน
เหตุการณ์ > ไม่ทราบวันที่

แกรนด์ดัชชีมอสโกแยกจากโกลเดนฮอร์ด
โลเรนโซ เด เมดีชีกลายเป็นผู้ปกครองคนเดียวแห่งฟลอเรนซ์
หลังสงครามกลางเมือง รัฐสุลต่านเดมักเป็นเอกราชจากมัชปาหิต
วันเกิด

3 กุมภาพันธ์ – เอ็ดเวิร์ด สแตฟเฟิร์ด ดยุกแห่งบักกิงแฮมที่ 3 (เสียชีวิต ค.ศ. 1521)
7 กุมภาพันธ์ – ทอมัส มอร์ รัฐบุรุษและนีกมนุษยนิยมชาวอังกฤษ (เสียชีวิต ค.ศ. 1535)
26 พฤษภาคม – สมเด็จพระสันตะปาปาคลีเมนต์ที่ 7 (สิ้นพระชนม์ ค.ศ. 1534)
30 มิถุนายน – ฆวน เจ้าชายแห่งอัสตูเรียส พระราชโอรสในพระเจ้าเฟร์นันโดที่ 2 แห่งอารากอนกับสมเด็จพระราชินีนาถอิซาเบลที่ 1 แห่งกัสติยา (สวรรคต ค.ศ. 1497)
22 กรกฎาคม – พระเจ้าเฟลิเปที่ 1 แห่งกัสติยา (สวรรคต ค.ศ. 1506)
สิงหาคม – กอนซาโล เฟร์นันเดซ เด โอบิเอโด อี บัลเดส นักประวัติศาสตร์ชาวสเปน (เสียชีวิต ค.ศ. 1557)
ไม่ทราบวันที่
ฌัก ดูบัวส์ นักกายวิภาคศาสตร์ชาวฝรั่งเศส (เสียชีวิต ค.ศ. 1555)
เป็นไปได้
ทอมัส แอชเวลล์ ผู้ประพันธ์ชาวอังกฤษ
วันถึงแก่กรรม

18 กุมภาพันธ์ – จอร์จ แพลนแทเจเนต ดยุกแห่งแคลเรนซ์ที่ 1 พระอนุชาในพระเจ้าเอ็ดเวิร์ดที่ 4 แห่งอังกฤษและพระเจ้าริชาร์ดที่ 3 แห่งอังกฤษ (ถูกประหารชีวิต) (ประสูติ ค.ศ. 1449)
อาโออิ ยูกิ

| อาโออิ ยูกิ |
| --- | --- |
悠木 碧
เกิด: อาโออิ ยาบุซากิ (八武崎 碧) 27 มีนาคม พ.ศ. 2535 (32 ปี) ซัมมุ, จังหวัดชิบะ, ญี่ปุ่น
การศึกษา: มหาวิทยาลัยวาเซดะ
อาชีพ:  นักแสดงหญิง  นักพากย์  นักร้อง 
ปีปฏิบัติงาน: พ.ศ. 2539 – ปัจจุบัน
ตัวแทน: อาโอนิโปรดักชัน
ส่วนสูง: 145 เซนติเมตร (4 ฟุต 9 นิ้ว)
อาชีพทางดนตรี
แนวเพลง: เจ-ป็อป
เครื่องดนตรี: นักร้อง
ช่วงปี: พ.ศ. 2555 – ปัจจุบัน
ค่ายเพลง:   FlyingDog (พ.ศ. 2555 – 2559)  Nippon Columbia (พ.ศ. 2560 – ปัจจุบัน) 
 นักดนตรี
เว็บไซต์: columbia.jp/yukiaoi/
อาโออิ ยาบุซากิ (八武崎 碧, Yabusaki Aoi, 27 มีนาคม พ.ศ. 2535 –) รู้จักกันดีในชื่อในวงการของเธอ อาโออิ ยูกิ (悠木 碧, Yūki Aoi) เป็นนักแสดง นักพากย์ และนักร้องชาวญี่ปุ่น สังกัดอยู่อาโอนิโปรดักชัน เธอพากย์ตัวละคร ฮิกิงายะ โคมาจิ จากกะแล้วชีวิตรักวัยรุ่นของผมมันต้องไม่สดใสเลยสักนิด, รีตา รอสไวเซอ จากฮนไคอิมแพกต์เทิร์ด, ทาเนีย เดเกรชาฟ จากบันทึกสงครามของยัยเผด็จการ, ลูมีน จากเก็นชินอิมแพกต์, ฮานาเดระ โนโดกะ/เคียวเกรซ จากฮีลลิ่ง กู๊ด พรีเคียว, ครุล เซเปช จากเทวทูตแห่งโลกมืด, คานาเมะ มาโดกะ จากสาวน้อยเวทมนตร์ มาโดกะ, ทาจิบานะ ฮิบิกิ จาก Senki Zesshou ซิมโฟเกียร์, ไดแอน จากศึกตำนาน 7 อัศวิน, ทามากิ โคทัตสึ จากหน่วยผจญคนไฟลุก, นานามิ มามิ จากสะดุดรักยัยแฟนเช่า, คุโฮอิน มุราซากิ จากฮีโร่พันธุ์แกร่ง, คุโมโกะ/ชิราโอริ จากแมงมุมแล้วไง ข้องใจเหรอคะ เป็นต้น
ประวัติ

อาโออิ ยาบุซากิเกิดที่จังหวัดชิบะ โดยเธอเข้าสู่วงการบันเทิงเมื่ออายุสี่ขวบ เมื่อตอนเป็นเด็ก เธอได้แสดงในภาพยนตร์และละคร ตั้งแต่ปี พ.ศ. 2542 ถึง พ.ศ. 2545 เธอได้ปรากฏตัวเป็นประจำในรายการวาไรตี้ Appare Sanma Dai-sensei และ Yappari Sanma Dai-sensei ซึ่งออกอากาศทาง Fuji TV โดยตอนที่เธออยู่ชั้นประถมศึกษาปีที่ 5 เธอได้เปิดตัวในฐานะนักพากย์
ในช่วงปลายปี พ.ศ. 2549 เธอได้ร่วมงานกับคณะละครกลาง หลังจากที่เธอเข้าเรียนมัธยมปลายในเดือนสิงหาคม พ.ศ. 2550 เธอได้เข้าร่วมกับต้นสังกัด Breath โดยเปลี่ยนชื่อในวงการเป็น อาโออิ ยูกิ เธอได้รับบทบาทหลักครั้งแรกในปี พ.ศ. 2551 โดยรับบทเป็นคุโฮอิน มุราซากิ ในเรื่อง ฮีโร่พันธุ์แกร่ง ซึ่งในเดือนสิงหาคมของปีเดียวกัน เธอย้ายไปที่บริษัท Pro-Fit ในปี พ.ศ. 2552 เธอได้รับบทพากย์ตัวละครในอนิเมะสองเรื่องคือ เรื่อง Anyamaru Tantei Kiruminzuu โดยรับบทเป็น มิโคกามิ ริโกะ และเรื่อง เส้นทางฝันของสาวน้อยขนมหวาน รับบทเป็น อามาโนะ อิจิโกะ ตามลำดับ หลังจากนั้นเธอก็พากย์เสียงตัวละครเอกหญิงในซีรีส์ของเธอหลายเรื่อง โดยเฉพาะไอริส จากเรื่อง โปเกมอน เบสต์วิช และวิกตอริกา เดอ บลัวส์ จากเรื่อง สาวน้อยยอดนักสืบ
เธอสำเร็จการศึกษาระดับมัธยมในเดือนมีนาคม พ.ศ. 2553 และสำเร็จการศึกษาระดับมหาวิทยาลัยในเดือนมีนาคม พ.ศ. 2557
ในปี พ.ศ. 2554 ยูกิได้รับบทพากย์เสียง คานาเมะ มาโดกะ จากเรื่อง สาวน้อยเวทมนตร์ มาโดกะ ซึ่งในเดือนตุลาคมของปีเดียวกัน เธอได้รับรางวัลนักพากย์ยอดเยี่ยมจากงาน Newtype x Machi Asobi Anime Awards และในปี พ.ศ. 2555 เธอได้รับรางวัลนักแสดงนำหญิงยอดเยี่ยมจากงานเซยูอะวอดส์ ครั้งที่ 6 ในปี พ.ศ. 2556 ยูกิและอายานะ ทาเกตัตสึ ได้ก่อตั้งยูนิตร้องเพลง Petit Milady พวกเธอร่วมกันแสดงเพลง "Kagami no Dual-ism" (鏡のデュアル・イズム The Mirror of Dual-ism) ซึ่งใช้เป็นเพลงเปิดที่สามของซีรีส์โทรทัศน์อนิเมะปี พ.ศ. 2556 เรื่อง ยูกิโอ Zexal II และในปี พ.ศ. 2557 ได้ร้องเพลง "Azurite" ซึ่งใช้เป็นเพลงเปิดของซีรีส์อนิเมะปี พ.ศ. 2557 เรื่อง The Pilot's Love Song เธอยังรับบทพากย์ตัวละครทาจิบานะ ฮิบิกิใน ซิมโฟเกียร์  และได้พากย์ต่อมาอีกสี่ฤดูกาล, คอนโนะ ยูกิ ใน ซอร์ดอาร์ตออนไลน์ II, ทาเนีย เดเกรชาฟ ใน บันทึกสงครามของยัยเผด็จการ, ฮานาบาทาเกะ โยชิโกะ ใน อะโหยัยโง่, ฮานาเดระ โนโดกะ/เคียวเกรซ ใน ฮีลลิ่ง กู๊ด พรีเคียว, และ ซากุระ ฟุตาบะ ใน เพอร์โซนา 5 ในปี พ.ศ. 2562 เธอได้พากย์เป็น ทามากิ โคทัตสึ in หน่วยผจญคนไฟลุก และกลับมาพากย์ตัวละครนี้อีกในฤดูกาลที่สอง
นอกเหนือจากการพากย์เสียงแล้ว ยูกิยังเป็นศิลปินดิจิทัลและนักวาดภาพประกอบ โดยสร้างแฟนอาร์ตอนิเมะหลายเรื่องที่เธอพากย์เสียงด้วย เธอยังสร้างโปรเจ็กต์ตัวละครดั้งเดิมของเธอเองในชื่อ "YUKI×AOI Chimera Project" ในปี พ.ศ. 2562 โดยหวังว่าจะได้รับไฟเขียวสำหรับการดัดแปลงเป็นอนิเมะ
เมื่อวันที่ 28 เมษายน พ.ศ. 2560 เว็บไซต์แฟนคลับอย่างเป็นทางการ AoimAniA ประกาศว่าเธอจะหยุดพักจากอาชีพนักดนตรีชั่วคราว หลังจากปิดเว็บไซต์และแฟนคลับของเธอ เธอก็กลับมาทำกิจกรรมทางดนตรีภายใต้ Nippon Columbia อีกครั้ง
เมื่อวันที่ 20 กันยายน พ.ศ. 2566 เธอเริ่มกิจกรรมทางดนตรีใหม่อีกครั้ง ในขณะที่เธอเปิดชุมชนดิสคอร์ด ชื่อว่า "Yōsei Yakō" (妖精夜行, Fairy Night Trip)
บัว ศิริทรัพย์

| พลอากาศเอกบัว ศิริทรัพย์ม> ป.ช., ม.ว.ม., ท.จ.ว. |
| --- | --- |

รัฐมนตรีช่วยว่าการกระทรวงกลาโหม
ดำรงตำแหน่ง 30 พฤษภาคม พ.ศ. 2517 – 14 กุมภาพันธ์ พ.ศ. 2518
 
ข้อมูลส่วนบุคคล
พรรคการเมือง: ประชาเสรี

รูปถ่ายของพลอากาศเอก บัว ศิริทรัพย์ ขณะแต่งเครื่องแบบพิธีการ ประดับยศพลอากาศเอก และเครื่องราชอิสริยาภรณ์ทั้งไทยและต่างประเทศ
พลอากาศเอก บัว ศิริทรัพย์ อดีตรัฐมนตรีช่วยว่าการกระทรวงกลาโหม ในรัฐบาลสัญญา ธรรมศักดิ์
ประวัติ

พล.อ.อ. บัว ศิริทรัพย์ รับราชการทหารอากาศในสังกัดกองทัพอากาศไทย เคยได้รับการแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของนายสัญญา ธรรมศักดิ์ เมื่อปี พ.ศ. 2517 ต่อมาในปี พ.ศ. 2518 ได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 4
หลังการรัฐประหารในประเทศไทย พ.ศ. 2519 พล.อ.อ. บัว ศิริทรัพย์ ได้รับการแต่งตั้งเป็นสมาชิกสภาปฏิรูปการปกครองแผ่นดิน ซึ่งประกอบด้วยสมาชิกจำนวน 340 คน ทำหน้าที่ฝ่ายนิติบัญญัติ
ในปี พ.ศ. 2525 พล.อ.อ. บัว ได้ร่วมกับ ดร.วัฒนา เขียววิมล อดีตผู้นำขบวนการนวพล ก่อตั้งพรรคการเมืองชื่อว่า "พรรคประชาเสรี" ส่งสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้ง 1 ที่นั่ง
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2513 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2507 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2516 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

อาร์เจนตินา :
พ.ศ. 2505 -  เครื่องอิสริยาภรณ์นายพลซาน มาร์ติน ผู้ปลดปล่อย ชั้นทวีติยาภรณ์
เทศบาลเมืองน่าน

บทความนี้เกี่ยวกับเทศบาลเมือง สำหรับความหมายอื่น ดูที่ น่าน (แก้ความกำกวม)
| เทศบาลเมืองน่าน |
| --- | --- |
เทศบาลเมือง
 จากบนซ้ายไปล่างขวา: วัดภูมินทร์, เสาพระหลักเมืองน่านในวัดมิ่งเมือง, วัดพระธาตุช้างค้ำ, พิพิธภัณฑสถานแห่งชาติ น่าน, และแม่น้ำน่าน
คำขวัญ: เทศบาลเมืองน่าน เมืองแห่งคนอายุยืน  คืนถิ่น เอกลักษณ์เมืองเก่า  เรามุ่งเป็น ชุมชนแห่งปัญญา  ปรารถนา สู่สังคมคุณภาพ
ทม.น่านที่ตั้งของเทศบาลเมืองน่านในจังหวัดน่าน
พิกัด: 18°47′N 100°47′E﻿ / ﻿18.783°N 100.783°E﻿ / 18.783; 100.783
ประเทศ:  ไทย
จังหวัด: น่าน
อำเภอ: เมืองน่าน
การปกครอง
 • นายกเทศมนตรี: นายสุรพล เธียรสูตร (28 มี.ค. 64 - 27 มี.ค. 68)
พื้นที่
 • ทั้งหมด: 7.6 ตร.กม. (2.9 ตร.ไมล์)
ประชากร (2567)
 • ทั้งหมด: 18,417 คน
 • ความหนาแน่น: 2,433.43 คน/ตร.กม. (6,302.6 คน/ตร.ไมล์)
รหัส อปท.: 04550102
ที่อยู่ สำนักงาน: สำนักงานเทศบาลเมืองน่าน เลขที่ 214/10 ถนนมหายศ ตำบลในเวียง อำเภอเมืองน่าน จังหวัดน่าน 55000
โทรศัพท์: 0 5471 0234
โทรสาร: 0 5477 1646
เว็บไซต์: www.nancity.go.th
 ส่วนหนึ่งของสารานุกรมประเทศไทย
เทศบาลเมืองน่าน เป็นเทศบาลเมืองแห่งหนึ่ง มีพื้นที่ครอบคลุม 2 ตำบล คือ ตำบลในเวียง (ทั้งตำบล) และตำบลผาสิงห์ (บางส่วน) อำเภอเมืองน่าน จังหวัดน่าน ภายในเขตเทศบาลเมืองน่านเป็นที่ตั้งของหน่วยงานราชการ สถานศึกษา สถานพยาบาลสาธารณสุข และสถาบันการเงินต่างๆ ตลอดจนเป็นศูนย์กลางการคมนาคมของจังหวัดน่าน และมีฐานะเป็นศูนย์กลางความเจริญของจังหวัดน่าน
ประวัติ

เทศบาลเมืองน่าน เป็นองค์กรปกครองส่วนท้องถิ่นประเภท
เทศบาลเมือง ตั้งอยู่ในเขตอำเภอเมืองน่าน จังหวัดน่าน มีพื้นที่ครอบคลุม 2 ตำบล คือ ตำบลในเวียง (ทั้งตำบล) และตำบลผาสิงห์ (บางส่วน) เทศบาลเมืองน่าน เดิมเป็นบริเวณตำบลในเวียง อำเภอเมืองน่าน ได้รับการยกฐานะเป็น "เทศบาลเมืองน่าน" ตามพระราชกฤษฎีการจัดตั้งเทศบาลเมืองน่าน จังหวัดน่าน พ.ศ. 2479 ตราไว้ ณ วันที่ 11 กุมภาพันธ์ พ.ศ. 2497 กระทรวงมหาดไทยได้มีคำสั่งแต่งตั้ง หลวงวรวิทย์ วรรณการ เป็นนายกเทศมนตรี โดยมีหลวงธนานุสรณ์ และนายกลิ่น ดวงพิกุล เป็นเทศมนตรีชุดแรก โดยมีลำดับการตั้งสำนักงางานเทศบาลเมืองน่าน ดังนี้
มีสำนักงานชั่วคราวอยู่ที่ "ศาลาบาตร" หน้าศาลากลางจังหวัดหลังเก่า (พิพิธภัณฑสถานแห่งชาติ น่าน ในปัจจุบัน)
ขอใช้ที่ดินราชพัสดุบริเวณข้างที่ว่าการอำเภอเมืองน่าน (บริเวณศูนย์บริการนักท่องเที่ยว-ข่วงเมืองน่าน) สร้างเป็นสำนักงานเทศบาลเมืองน่าน
เมื่อปี พ.ศ. 2510 ใช้สถานีอนามัยชั้นหนึ่งของเทศบาลเป็นที่ทำการสำนักงานเทศบาลแทน เนื่องจากจังหวัดน่านได้ดำเนินการก่อสร้างศาลากลางหลังใหม่ขึ้นและต้องการที่ดินคืน ในสมัย ร.ต.ต. ชาญ เวชเจริญ เป็นนายกเทศมนตรี
เมื่อปี พ.ศ. 2515 ได้ทำการก่อสร้างอาคารสำนักงานเทศบาลขึ้นใหม่ ในสมัย พ.ต.ท. อุ่น วุฒิการณ์ เป็นนายกเทศมนตรี
เมื่อปี พ.ศ. 2543 การท่องเที่ยวแห่งประเทศไทยได้ขอความร่วมมือมายังเทศบาลเมืองน่านเพื่อหาสถานที่ที่ใช้เป็นที่ตั้งศูนย์บริการนักท่องเที่ยวจังหวัดน่าน ในสมัย นางสิรินทร รามสูตร เป็นนายกเทศมนตรี ได้เห็นชอบใช้พื้นที่บริเวณด้านหลังอาคารสำนักงานเทศบาลเมืองน่านเป็นที่ก่อสร้างศูนย์บริการนักท่องเที่ยวจังหวัดน่านและได้เริ่มก่อสร้างสำนักงานหลังปัจจุบันบนบริเวณที่ดินของเทศบาล เนื้อที่ 23 ไร่ บริเวณถนมหายศ จนแล้วเสร็จในปี พ.ศ. 2548 โดยพื้นที่สำนักงานเทศบาลเมืองน่านหลังเดิมได้รับการปรับปรุงให้เป็นสวนสาธารณะและจุดพักผ่อนสำหรับนักท่องเที่ยวจนถึงปัจจุบัน
เมื่อปี พ.ศ. 2552 ราษฎรจำนวน 3 หมู่บ้าน ของตำบลผาสิงห์ ได้แก่ บ้านสวนหอม หมู่ที่ 3 บ้านดอนสวรรค์ หมู่ที่ 8 และบ้านฟ้าใหม่ หมู่ที่ 9 ได้แสดงเจตจำนงขอรวมพื้นที่เข้ากับเทศบาลเมืองน่าน หลังจากทำการสำรวจเจตนารมณ์แล้วจึงได้มีประกาศกระทรวงมหาดไทย เรื่อง เปลี่ยนแปลงเขตเทศบาลเมืองน่าน อำเภอเมืองน่าน จังหวัดน่าน เมื่อวันที่ 15 กันยายน พ.ศ. 2554 ให้เปลี่ยนแปลงเขตเทศบาลเมืองน่าน โดยรับรวมพื้นที่ของหมู่บ้านทั้งสามของตำบลผาสิงห์เข้ากับเทศบาลเมืองน่าน นับเป็นการเปลี่ยนแปลงเขตเทศบาลเมืองน่านเป็นครั้งแรกตั้งแต่มีการจัดตั้งจนถึงปัจจุบัน ให้เปลี่ยนแปลงเขตเทศบาลเมืองน่าน โดยนับรวมพื้นที่ของหมู่บ้านทั้งสามเข้ากับเทศบาลเมืองน่าน นับเป็นการเปลี่ยนแปลงเขตเทศบาลเป็นครั้งแรกตั้งแต่มีการจัดตั้ง
ภูมิศาสตร์ > ที่ตั้ง

ทิศเหนือ ติดต่อกับองค์การบริหารส่วนตำบลผาสิงห์ อำเภอเมืองน่าน และองค์การบริหารส่วนตำบลฝายแก้ว อำเภอภูเพียง
ทิศใต้ ติดต่อกับเทศบาลตำบลดู่ใต้ อำเภอเมืองน่าน
ทิศตะวันออก ติดต่อกับองค์การบริหารส่วนตำบลฝายแก้ว และองค์การบริหารส่วนตำบลม่วงตึ๊ด อำเภอภูเพียง โดยมีแม่น้ำน่านเป็นแนวแบ่งเขต
ทิศตะวันตก ติดต่อกับองค์การบริหารส่วนตำบลผาสิงห์ และองค์การบริหารส่วนตำบลไชยสถาน อำเภอเมืองน่าน
ภูมิศาสตร์ > ภูมิอากาศ

| ข้อมูลภูมิอากาศของเทศบาลเมืองน่าน> เดือน | ข้อมูลภูมิอากาศของเทศบาลเมืองน่าน> ม.ค. | ข้อมูลภูมิอากาศของเทศบาลเมืองน่าน> ก.พ. | ข้อมูลภูมิอากาศของเทศบาลเมืองน่าน> มี.ค. | ข้อมูลภูมิอากาศของเทศบาลเมืองน่าน> เม.ย. | ข้อมูลภูมิอากาศของเทศบาลเมืองน่าน> พ.ค. | ข้อมูลภูมิอากาศของเทศบาลเมืองน่าน> มิ.ย. | ข้อมูลภูมิอากาศของเทศบาลเมืองน่าน> ก.ค. | ข้อมูลภูมิอากาศของเทศบาลเมืองน่าน> ส.ค. | ข้อมูลภูมิอากาศของเทศบาลเมืองน่าน> ก.ย. | ข้อมูลภูมิอากาศของเทศบาลเมืองน่าน> ต.ค. | ข้อมูลภูมิอากาศของเทศบาลเมืองน่าน> พ.ย. | ข้อมูลภูมิอากาศของเทศบาลเมืองน่าน> ธ.ค. | ข้อมูลภูมิอากาศของเทศบาลเมืองน่าน> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 35.2 (95.4) | 38.3 (100.9) | 40.8 (105.4) | 43.0 (109.4) | 42.0 (107.6) | 38.7 (101.7) | 37.4 (99.3) | 38.4 (101.1) | 36.3 (97.3) | 35.7 (96.3) | 34.9 (94.8) | 33.8 (92.8) | 43.0 (109.4) |
| อุณหภูมิสูงสุดเฉลี่ย °C (°F) | 29.8 (85.6) | 32.7 (90.9) | 35.3 (95.5) | 36.5 (97.7) | 34.6 (94.3) | 32.9 (91.2) | 31.9 (89.4) | 31.7 (89.1) | 32.2 (90) | 32.0 (89.6) | 30.6 (87.1) | 29.0 (84.2) | 32.43 (90.38) |
| อุณหภูมิเฉลี่ยแต่ละวัน °C (°F) | 20.8 (69.4) | 23.3 (73.9) | 26.4 (79.5) | 28.9 (84) | 28.6 (83.5) | 28.1 (82.6) | 27.5 (81.5) | 27.1 (80.8) | 27.0 (80.6) | 26.2 (79.2) | 23.8 (74.8) | 20.7 (69.3) | 25.7 (78.26) |
| อุณหภูมิต่ำสุดเฉลี่ย  °C (°F) | 13.4 (56.1) | 15.1 (59.2) | 18.3 (64.9) | 22.0 (71.6) | 23.6 (74.5) | 24.1 (75.4) | 23.8 (74.8) | 23.7 (74.7) | 23.3 (73.9) | 21.8 (71.2) | 18.6 (65.5) | 14.3 (57.7) | 20.17 (68.3) |
| อุณหภูมิต่ำสุดที่เคยบันทึก °C (°F) | 3.5 (38.3) | 7.0 (44.6) | 9.1 (48.4) | 16.2 (61.2) | 18.5 (65.3) | 20.1 (68.2) | 19.6 (67.3) | 19.4 (66.9) | 18.8 (65.8) | 12.1 (53.8) | 6.2 (43.2) | 4.9 (40.8) | 3.5 (38.3) |
| หยาดน้ำฟ้า มม (นิ้ว) | 8 (0.31) | 14 (0.55) | 27 (1.06) | 103 (4.06) | 175 (6.89) | 156 (6.14) | 207 (8.15) | 248 (9.76) | 205 (8.07) | 95 (3.74) | 19 (0.75) | 6 (0.24) | 1,263 (49.72) |
| วันที่มีหยาดน้ำฟ้าโดยเฉลี่ย (≥ 1.0 mm) | 1 | 1 | 2 | 7 | 14 | 13 | 16 | 18 | 14 | 8 | 2 | 1 | 97 |
แหล่งที่มา 1: Hong Kong Observatory
แหล่งที่มา 2: NOAA
เขตการปกครอง

เทศบาลเมืองน่าน เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอเมืองน่าน จังหวัดน่าน มีพื้นที่ครอบคลุม 2 ตำบล คือ ตำบลในเวียง (ทั้งตำบล) และตำบลผาสิงห์ (บางส่วน) เทศบาลเมืองน่าน มีพื้นที่รับผิดชอบทั้งหมด 7.6 ตารางกิโลเมตร หรือ 4,750 ไร่ โดยภายในเขตเทศบาลเมืองน่าน แบ่งการปกครองออกเป็น 3 เขต 31 ชุมชน ดังนี้
ชุมชนเทศบาลเมืองน่าน เขตเหนือ ประกอบด้วย 10 ชุมชน ได้แก่
ชุมชนบ้านเชียงแข็ง
ชุมชนบ้านสถารส
ชุมชนบ้านช้างเผือก
ชุมชนบ้านมหาโพธิ์
ชุมชนบ้านน้ำล้อม
ชุมชนบ้านท่าช้าง
ชุมชนบ้านเมืองเล็น
ชุมชนบ้านพระเกิด
ชุมชนบ้านพระเนตร
ชุมชนค่ายสุริยพงษ์
ชุมชนเทศบาลเมืองน่าน เขตกลาง ประกอบด้วย 11 ชุมชน ได้แก่
ชุมชนบ้านมงคล
ชุมชนบ้านสวนตาล
ชุมชนบ้านสวนหอม
ชุมชนบ้านดอนแก้ว
ชุมชนบ้านดอนศรีเสริม
ชุมชนบ้านอรัญญาวาส
ชุมชนบ้านหัวเวียงใต้
ชุมชนบ้านประตูปล่อง
ชุมชนบ้านสวนหอม หมู่ที่ 3 ตำบลผาสิงห์
ชุมชนบ้านดอนสวรรค์ หมู่ที่ 8 ตำบลผาสิงห์
ชุมชนบ้านฟ้าใหม่ หมู่ที่ 9 ตำบลผาสิงห์
ชุมชนเทศบาลเมืองน่าน เขตใต้ ประกอบด้วย 10 ชุมชน ได้แก่
ชุมชนบ้านพวงพยอม
ชุมชนบ้านหัวข่วง
ชุมชนบ้านมณเฑียร
ชุมชนบ้านพญาภู
ชุมชนบ้านช้างค้ำ
ชุมชนบ้านศรีพันต้น
ชุมชนบ้านอภัย
ชุมชนบ้านมิ่งเมือง
ชุมชนบ้านภูมินทร์-ท่าลี่
ชุมชนบ้านไผ่เหลือง
ประชากร

จำนวนประชากรในเขตเทศบาลเมืองน่าน ณ เดือนธันวาคม พ.ศ. 2566 มีจำนวน 18,788 คน แยกเป็นชาย 9,282 คน หญิง 9,506 คน ความหนาแน่นของประชากรประมาณ 2,472.10 คนต่อตารางกิโลเมตร จำนวนบ้าน 10,978 หลังคาเรือน
การขนส่ง

การคมนาคมทางบกมีถนนสายสำคัญต่างๆ ดังนี้
| 0 | 1 | 2 | 3 |
| --- | --- | --- | --- |
| 1. | ถนนสุริยพงษ์ |  | ยาว 1,300 เมตร |
| 2. | ถนนผากอง |  | ยาว 2,000 เมตร |
| 3. | ถนนสุมนเทวราช |  | ยาว 3,000 เมตร |
| 4. | ถนนอนันตวรฤทธิเดช |  | ยาว 1,100 เมตร |
| 5. | ถนนมหายศ |  | ยาว 3,700 เมตร |
| 6. | ถนนมหาวงศ์ |  | ยาว 1,200 เมตร |
| 7. | ถนนมหาพรหม |  | ยาว 1,100 เมตร |
| 8. | ถนนเจ้าฟ้า |  | ยาว 500 เมตร |
| 9. | ถนนข้าหลวง |  | ยาว 1,200 เมตร |
| 10. | ถนนหน่อคำ |  | ยาว 550 เมตร |
| 11. | ถนนคำยอด |  | ยาว 650 เมตร |
| 12. | ถนนวรวิชัย |  | ยาว 1,000 เมตร |
| 13. | ถนนเทศบาลดำริห์ |  | ยาว 1,100 เมตร |
| 14. | ถนนรอบเมืองทิศเหนือ |  | ยาว 350 เมตร |
| 15. | ถนนรอบเมืองทิศใต้ |  | ยาว 700 เมตร |
| 16. | ถนนรอบเมืองทิศตะวันตก |  | ยาว 1,100 เมตร |
| 17. | ถนนมะโน |  | ยาว 3,000 เมตร |
| 18. | ถนนราษฎร์ประสงค์ |  | ยาว 650 เมตร |
| 19. | ถนนราชอำนวย |  | ยาว 1,400 เมตร |
| 20. | ถนนสวนตาล |  | ยาว 400 เมตร |
| 21. | ถนนสายท่าลี่ |  | ยาว 950 เมตร |
| 22. | ถนนเปรมประชาราษฎร์ |  | ยาว 650 เมตร |
| 23. | ถนนวรนคร |  | ยาว 400 เมตร |
| 24. | ถนนอริยวงศ์ |  | ยาว 1,000 เมตร |
โครงสร้างพื้นฐาน

การศึกษา
สถานศึกษาในเขตเทศบาลเมืองน่าน มีดังนี้
สังกัดสำนักงานคณะกรรมการอาชีวศึกษา
วิทยาลัยเทคนิคน่าน
วิทยาลัยสารพัดช่างน่าน
สังกัดสำนักงานการศึกษาขั้นพื้นฐาน
โรงเรียนบ้านดอน (ศรีเสริมกสิกร)
โรงเรียนราชานุบาล
โรงเรียนสตรีศรีน่าน
สังกัดเทศบาลเมืองน่าน
โรงเรียนจุมปีวนิดาภรณ์ เทศบาลเมืองน่าน (บ้านภูมินทร์)
โรงเรียนสามัคคีวิทยาคาร เทศบาลเมืองน่าน (บ้านพระเนตร)
โรงเรียนดรุณวิทยา เทศบาลเมืองน่าน (บ้านสวนตาล)
สังกัดสำนักงานการศึกษาเอกชน
โรงเรียนซินจง
โรงเรียนน่านคริสเตียนศึกษา
โรงเรียนนันทบุรีวิทยา
โรงเรียนอนุบาลอยู่วิทยา
การสาธารณสุข
สถานพยาบาลในเขตเทศบาลเมืองน่าน มีดังนี้
สถานพยาบาลของรัฐ จำนวน 1 แห่ง คือ โรงพยาบาลน่าน
ศูนย์บริการสาธารณสุข จำนวน 1 แห่ง คือ ศูนย์บริการสาธารณสุข เทศบาลเมืองน่าน
คลินิกเอกชน จำนวน 14 แห่ง
สถานประกอบการ

ในเขตเทศบาลเมืองน่านมีสถานประกอบการในด้านต่างๆ ดังนี้
ธนาคาร 10 แห่ง
ธนาคารกรุงไทย จำกัด (มหาชน)
ธนาคารกรุงเทพ จำกัด (มหาชน)
ธนาคารกรุงศรีอยุธยา จำกัด (มหาชน)
ธนาคารกสิกรไทย จำกัด (มหาชน)
ธนาคารทหารไทย จำกัด (มหาชน)
ธนาคารไทยพาณิชย์ จำกัด (มหาชน)
ธนาคารธนชาต จำกัด (มหาชน)
ธนาคารออมสิน
ธนาคารเพื่อการเกษตรและสหกรณ์การเกษตร
ธนาคารพัฒนาวิสาหกิจขนาดกลางและขนาดย่อมแห่งประเทศไทย
ตลาดสด 5 แห่ง
ตลาดตั้งจิตนุสรณ์
ตลาดสดชุมชนบ้านพระเนตร
ตลาดตั้งจิตนุสรณ์	2
กาดศรีคำ
ตลาดสดบ้านเชียงแข็ง
ศูนย์การค้า 4 แห่ง
ห้างนราไฮเปอร์มาร์ท
โลตัส สาขาน่าน
บิ๊กซี ซูเปอร์เซ็นเตอร์ สาขาน่าน
สยามแม็คโคร สาขาน่าน
สถานีบริการน้ำมัน 5 แห่ง
สถานีขนส่ง 1 แห่ง
สถานธนานุบาล 1 แห่ง
ศาสนสถาน

วัดในเขตเทศบาลเมืองน่าน
วัดพระธาตุช้างค้ำวรวิหาร พระอารามหลวง (หรือวัดหลวงกลางเวียงที่มีหอไตรปิฎกที่ใหญ่ที่สุดในประเทศไทย)
วัดพญาภู พระอารามหลวง (วัดพระคู่งามปางลีลาค่าควรเมือง)
วัดภูมินทร์ (วัดทรงจัตุรมุขแห่งเดียวในประเทศไทยและภาพจิตรกรรมฝาผนังอันเลื่องชื่อ)
วัดมิ่งเมือง (ประดิษฐานเสาหลักเมืองน่าน มิ่งมงคลแห่งชีวิต พระวิหารปูนปั้นสถาปัตยกรรมล้านนาศิลปะเชียงแสน)
วัดกู่คำ (พระเกศาธาตุและผ้าอาบน้ำทองคำของพระพุทธเจ้าและพระพุทธรูปนั่งศิลปะสุโขทัยซึ่งได้รับพระราชทานมาจากพระพุทธเจ้าหลวง รัชกาลที่ 5)
วัดไผ่เหลือง (พระเกศาธาตุของพระพุทธเจ้า วัดเก่าแก่อายุกว่า 430 ปี))
วัดสวนตาล (พระเจ้าทองทิพย์ ทิพย์แห่งทอง)
วัดหัวข่วง (สถาปัตยกรรมแบบล้านนารูปแบบเอกลักษณ์ช่างสกุลน่าน เช่น หอไตร ประกาศเป็นโบราณสถานแห่งชาติของกรมศิลปากร เมื่อวันที่ 12 สิงหาคม 2523)
วัดศรีพันต้น (ภาพวาดในวิหารตำนานเมืองน่าน หน้าบันพระวิหารเป็นปูนปั้นลวดลายนักษัตร 12 ราศี)
วัดพวงพยอม (สร้างขึ้นเมื่อปี พ.ศ. 1220 โดยท่านมหาเถรเป็นผู้สร้าง ต่อมาในปี พ.ศ. 1840 ได้ทำการบูรณะขึ้นเป็นครั้งแรก และต่อมาได้เป็นวัดร้างอีกครั้ง และได้กลับมาบรณะอีกครั้งเป็นครั้งที่ สองเมื่อประมาณปี พ.ศ. 2010 โดยไม่ได้บันทึกว่าผู้ใดมาบูรณะ และได้เป็นวัดร้างอีกครั้ง ต่อมาเมื่อปี พ.ศ. 2498 ไดบูรณะให้เป็นวัดอีกครั้ง ตราบจนถึงปัจจุบัน)
วัดมณเฑียร (วัดเก่าแก่อายุกว่า 250 ปี)
วัดมงคล (สร้างขึ้นในสมัยรัชกาลที่ 1 ผู้สร้างคือ เจ้าฟ้าอัตถวรปัญโญ เจ้าผู้ครองนครน่าน เพื่ออุทิศถวายเป็นกุศลให้แก่เจ้าพญามงคลวรยศ จึงได้ประทานนามว่า วัดมงคล อายุกว่า 230 ปี)
วัดอภัย (สร้างขึ้นเมื่อปี พ.ศ. 2400 วัดเก่าแก่อายุกว่า 160 ปี)
วัดพระเกิด (สร้างขึ้นเมื่อปี พ.ศ. 2370 ได้รับประราชทานวิสุงคามสีมาเมื่อปี พ.ศ. 2381 ที่ มาของชื่อวัด จากตำนานคำบอกเล่าของคนเฒ่าคนแก่ ระบุว่าตอนที่ปรับสถานที่สร้างวัดนี้ได้พบพระแก้วแกะสีขาวใสอยู่ในกล่องไม้ สานวางอยู่บนตอไม้ จึงตั้งชื่อวัดว่า “วัดพระเกิด” ตั้งแต่นั้นมา)
วัดพระเนตร (สร้างเมื่อปี พ.ศ. 2376 ได้รับพระราชทานวิสุงคามสีมา พ.ศ. 2379 เขตวิสุคามสีมา กว้าง 9.7 เมตร ยาว 17.5 เมตร
วัดน้อย ศาสนสถานที่มีขนาดเล็กที่สุดในประเทศไทย ตั้งอยู่ใต้ต้นไทรกลางเมืองน่าน
วัดเชียงแข็ง
วัดน้ำล้อม
วัดหัวเวียงใต้
วัดช้างเผือก
วัดท่าช้าง
วัดมหาโพธิ
วัดอรัญญาวาส
วัดสวนหอม
วัดดอนแก้ว
วัดเมืองเล็น
วัดสถารศ
สวนสาธารณะ

สวนสาธารณะ/ลานกีฬา/สถานที่ออกกำลังกาย ในเขตเทศบาลเมืองน่าน มีดังนี้
สวนสาธารณะ บ้านช้างเผือก
สวนสาธารณะเฉลิมพระเกียรติ กำแพงเมืองเก่า
สวนสาธารณะข่วงเมืองน่าน
สวนสาธารณะศรีเมือง
สวนสาธารณะ บ้านสถารศ
สวนสาธารณะ บ้านท่าช้าง
สวนสาธารณะเฉลิมพระเกียรติ ชุมชนบ้านมหาโพธิ
สวนสาธารณะ บ้านดอนแก้ว
สวนสาธารณะเทศบาล (เดิม)
สวนสาธารณะเฉลิมพระเกียรติ 60 พรรษา มหาราชินี
แอกเซลเวิลด์

| --- | --- |
Accel World
アクセル・ワールド (Akuseru Wārudo)
ชื่อภาษาอังกฤษ: Accel World
แนว: เกมต่อสู้เสมือนจริง, ไซเบอร์พังก์
มังงะ
เขียนโดย: เรกิ คาวาฮาระ
สำนักพิมพ์: ASCII Media Works
อนิเมะ
กำกับโดย: มาซาคาสึ โอบาระ
เขียนบทโดย: ฮิโรยูกิ โยชิโนะ
สตูดิโอ: ซันไรส์
แอกเซลเวิลด์ (ญี่ปุ่น: アクセル・ワールド; โรมาจิ: Akuseru Wārudo; อังกฤษ: Accel World) เป็นไลต์โนเวล  แต่งโดย เรคิ คาวาฮาระ และวาดภาพประกอบโดย HIMA มีความยาว 12 เล่ม รวมทั้งการตูนญี่ปุ่นฉบับรวมเล่ม 1 ฉบับ
ต่อมาได้รับการสร้างเป็นสื่อบันเทิงในรูปแบบต่าง ๆ ทั้งมังงะ อนิเมะ และเกม ภายหลัง บริษัทASCII Media Works ได้ขอจัดทำเป็น ทีวีซีรีส์จากนิตยสาร Dengeki Bunko Magazine โดยมีทั้งหมด 24 ตอนจบ ภายใต้การจัดจำหน่าย โดย Sunrise เริ่มออกอากาศเมือ 6 เมษายน 2555 โดยตัวแอนิเมชันนั้นได้รับความนิยมสูง ได้รับการจัดทำเป็น video game ในเครื่อง PlayStation 3 และPlayStation Portable
ในประเทศไทย ฉบับอนิเมะ มีโรส มีเดีย แอนด์ เอ็นเตอร์เทนเมนท์ เป็นผู้ถือลิขสิทธิ์
เรื่องย่อ

ปี 2046 Neuro-synchronization เทคโนโลยีในการเชื่อมต่อข้อมูลทางคอมพิวเตอร์และโฮโลแกรมสามมิติเต็มรูปแบบได้ถูกพัฒนาจนถึงขีดสุด
"อาริตะ ฮารุยูกิ" หนุ่มน้อยตัวอ้วน นักเรียนม.ต้น ได้พบกับชีวิตโรงเรียนที่ถูกกดขี่ข่มแหง ยังถูกแกล้งเป็นประจำ ไร้ความเชื่อมั่นในตัวเอง เพราะตัวอ้วนและไม่มีความสามารถอื่นใด นอกจากความสามารถในการเล่นเกม
จนกระทั่งวันหนึ่ง "คุโรยูกิฮิเมะ" ได้ส่งโปรแกรม Brain Burst โปรแกรมลับสุดยอดที่ส่งต่อกันเท่านั้น โดยเนื้อในโปรแกรมนั้น เป็นการแร่งความเร็ว คล้ายเกมต่อสู้ โลกที่เร็วกว่าเวลาจริง 1,000 เท่าจากเวลาในโลกจริง ดุจดั่งหยุดโลกไว้ในกำมือได้ แต่ความจริงนั้น มันคือเกมที่ต้องใช้คะแนนในการใช้งาน โดยจะต้องต่อสู้กับ Burst Linker คนอื่น ๆ จะต้องสู้กันเพื่อเก็บแต้ม เพื่อเพิ่มความสามารถของตน เพื่อนำคะแนนที่มีไปใช้งานหยุดเวลาโนโลกจริง ซึ่งสามารถโกงเกม ทำให้รับรู้การเคลื่อนไหวล่วงหน้าและอื่น ๆ ได้
ตัวละคร > ฝ่าย Prominence

ญี่ปุ่น: チェリー・ ルーク; โรมาจิ: Cherī Rūku
ตัวละคร > ฝ่าย Crypt Cosmic Circus

ญี่ปุ่น: サックス・ローダー; โรมาจิ: Sakkusu Rōdā
ตัวละคร > ฝ่าย Leoniz

ญี่ปุ่น: ブルー・ナイト; โรมาจิ: Burū Naito